AMATA ลุ้นไตรมาส 2/58 พลิกมีกำไรราคาสะท้อนปัจจัยลบไประดับหนึ่งแล้ว
AMATA มองแนวโน้มกำไรสุทธิไตรมาส 2/58 ที่ 518 ล้านบาท (พลิกทำกำไรเทียบช่วงเดียวกันของปีก่อน, +289% เทียบไตรมาสก่อหน้า) ต่ำกว่าที่เราและตลาดเคยคาดไว้ ทั้งนี้อยู่ระหว่างทบทวนคำแนะนำ และปรับลดประมาณการกำไรสุทธิปี 58 ของบริษัทจากผลกระทบของกำไรพิเศษข้างต้น โดยมองว่าตลาดรับรู้ประเด็นลบดังกล่าวไประดับหนึ่งแล้ว จากราคาหุ้นที่ปรับตัวลงกว่า 20% ตั้งแต่ช่วงปลายเดือน พ.ค. 58
29 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (29 ก.ค. ) ว่า บริษัท อมตะ คอร์ปอเรชัน จำกัด (มหาชน) หรือ AMATA มีมุมมองต่อแนวโน้มกำไรสุทธิไตรมาส 2/58 ที่ 518 ล้านบาท (พลิกทำกำไรเทียบช่วงเดียวกันของปีก่อน, +289% เทียบไตรมาสก่อหน้า) ต่ำกว่าที่เราและตลาดเคยคาดไว้
โดยเป็นผลมาจากประเด็นของเกณฑ์ในการบันทึกกำไรพิเศษจากการขายทรัพย์ฯเข้ากอง REIT อย่างไรก็ตามคาดกำไรสุทธิในช่วง ครึ่งหลังปี 58 จะเติบโตได้ h-h มาอยู่ที่ราว 900 ล้านบาท จากคาดรายได้เติบโต h-h ตามการโอนที่ดินรับรู้รายได้ที่เร่งขึ้น ทั้งนี้อยู่ระหว่างทบทวนคำแนะนำ และปรับลดประมาณการกำไรสุทธิปี 58 ของบริษัทจากผลกระทบของกำไรพิเศษข้างต้น โดยมองว่าตลาดรับรู้ประเด็นลบดังกล่าวไประดับหนึ่งแล้ว จากราคาหุ้นที่ปรับตัวลงกว่า 20% ตั้งแต่ช่วงปลายเดือน พ.ค. 58